Gape go botlhokwa go ela tlhoko gore dilo tse Jesu a neng a di bua fa a ne a le mo lefatsheng ga di a kwalwa tsotlhe mo dipegong tsa Diefangele. Moaposetoloi Johane o ne a re: “Tota e bile, go na le dilo tse dingwe tse dintsi gape tse Jesu a di dirileng, tse, fa go ne go diregile gore dintlha tsotlhetsotlhe tsa tsone di kwalwe ka botlalo, ke tsaya gore, lefatshe ka bolone le ne le ka se ka la tshola dikwalo tsa momeno tse di kwadilweng.” (Joh. 21:25) Le fa gone balatedi ba ga Jesu ba lekgolo la ntlha la dingwaga ba ne ba na le tshedimosetso e e oketsegileng ka monna yo o itekanetseng e bong Jesu go re feta, re filwe tshedimosetso e e lekaneng. Jehofa o ile a tlhomamisa gore re itse mo go lekaneng ka Jesu gore re kgone go latela dikgato tsa gagwe.—1 Pet. 2:21.